section_heading: Povijest
paragraph_text: Godine 1989., sastav izdaje prvi album uživo: Live In The UK. Iste godine izlaze još dva albuma uživo: Keepers Live (snimljen u Japanu) i I Want Out Live (snimljen u SAD-u). Zbog određenih problema, sastav nije na turneji sve do 1991. godine. Širila su se govorkanja o raspadu sastava, ali izdaju četvrti po redu studijski album zvan Pink Bubbles Go Ape. Album je loše prošao s obzirom na prva tri studijska albuma, koje do danas drže za najbolje power metal albume svih vremena. Sljedeći album izdaju 1993. godine pod nazivom Chameleon. Tijekom Chameleon turneje, bubnjar Ingo Schwichtenberg prisilno napušta sastav zbog problema s drogom. Također se pojavljuju problemi između ostalih članova, Michael Weikath odbija raditi s pjevačem Michael Kiske, tako da je pjevač izbačen iz sastava.